Diari Oficial de la Generalitat Valenciana


Sumari del DOGV 9461, del 02-11-2022 (2022/10394)

DECRET 190/2022, de 28 d'octubre, del Consell, pel qual s'acorda l'ampliació dels crèdits màxims que han de finançar les subvencions destinades al foment de l'ocupació per a persones amb diversitat funcional o discapacitat en Centres Especials d'Ocupació, regulades en el Decret 44/2022, de 22 d'abril, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEE) i enclavaments laborals i convocatòria per a 2022, el règim de la qual va ser comunicat a la Comissió Europea i es va registrar amb el número SA.103116.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9461

Data del DOGV
:   02-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10735


Data del document
:   28-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

DECRET 190/2022, de 28 d'octubre, del Consell, pel qual s'acorda l'ampliació dels crèdits màxims que han de finançar les subvencions destinades al foment de l'ocupació per a persones amb diversitat funcional o discapacitat en Centres Especials d'Ocupació, regulades en el Decret 44/2022, de 22 d'abril, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEE) i enclavaments laborals i convocatòria per a 2022, el règim de la qual va ser comunicat a la Comissió Europea i es va registrar amb el número SA.103116. [2022/10414]  
  
  
En el Diari Oficial de la Generalitat Valenciana de 4 de maig de 2022, número 9331, es va publicar el Decret 44/2022, de 22 d'abril, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEE) i enclavaments laborals i convocatòria per a 2022, pel qual es va donar publicitat a les línies de crèdit i a l'import global màxim destinat a finançar aquestes subvencions.  
En l'article 3 d'aquest decret es va establir que aquestes ajudes es financen per un import global màxim estimat de 14.163.886,00 euros, amb càrrec al programa pressupostari 322.51, Foment d'Ocupació, segons detall de línies i imports que a continuació s'especifiquen:  
a) Les ajudes a projectes d'inserció laboral en CEE per al finançament parcial dels costos salarials del personal amb diversitat funcional o discapacitat, es finançaran amb càrrec al capítol 4, codi de línia S8000000, per un import màxim de 03.588.359,00 ?, corresponents a fons provinents del Servei d'Ocupació Pública Estatal (d'ara endavant, SEPE).  
b) Les ajudes a projectes d'inserció laboral en CEE per a finançar els costos indirectes corresponents a l'informe auditor per a la justificació de l'ajuda salarial, es finançaran amb càrrec al capítol 4, codi de línia S8000000, per un import màxim de 400.000,00 ?, corresponents a fons provinents del SEPE.  
c) Les ajudes destinades a projectes d'inserció en empresa ordinària a través de CEE, es finançaran amb càrrec al capítol 4, codi de línia S800000, per un import màxim de 30.000 ?, corresponents a fons propis no condicionats de la Generalitat.  
d) Les ajudes a projectes d'inserció laboral per a finançar els costos d'adaptació de llocs de treball en CEE i empreses ordinàries que contracten personal amb diversitat funcional o discapacitat provinents d'un enclavament laboral, es finançaran amb càrrec al capítol 7, codi línia S2243000, per un import màxim de 50.000 ?, corresponent a fons provinents del SEPE.  
e) Les ajudes a l'empresa ordinària per contractació indefinida del personal amb diversitat funcional o discapacitat provinents d'enclavaments laborals, regulades en el títol III del present decret, es finançaran amb càrrec al Capítol 4, codi de línia S800000, per un import màxim de 60.000,00 ?, corresponents a fons provinents del SEPE.  
  
De conformitat amb el que s'estableix en l'article 160.1.a) de la Llei 1/2015, de 6 de febrer, d'hisenda pública, del sector públic instrumental i de subvencions, en relació amb el que es disposa en l'article 168.1.C) del mateix text legal i amb el que es disposa en l'apartat 3 de la disposició addicional cinquena de la Llei 8/2021, de 30 de desembre, de pressupostos de la Generalitat per a l'exercici 2022: «El Consell serà l'òrgan competent per a l'aprovació de les bases reguladores i, si fa el cas, la concessió d'aquelles subvencions en què s'acrediten raons d'interés públic, social, econòmic o humanitari, o altres degudament justificades que dificulten la seua convocatòria pública», sent per tant, l'òrgan competent per a autoritzar l'ampliació de dotacions en aquests supòsits.  
  
L'informe de la Intervenció General de la Generalitat al Decret 44/2022, de data 21 d'abril de 2022, estableix que: «Qualsevol increment en el finançament de les ajudes requerirà la tramitació d'un nou decret».  
Vistes les sol·licituds presentades fins al moment i existint crèdit disponible en la línia S8000000, escau incrementar el finançament per als citats programes i publicar-la en el DOGV, sense establir un nou termini de presentació de sol·licituds.  
En conseqüència, d'acord amb el que es disposa en l'article 28.c de la Llei 5/1983, de 30 de desembre, del Consell, a proposta del conseller d'Economia Sostenible, Sectors Productius, Comerç i Treball, amb la deliberació prèvia del Consell, en la reunió de 28 d'octubre,  
  
  
DECRETE  
  
Únic  
Incrementar la dotació assignada en el Decret 44/2022, de 22 d'abril, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEE) i enclavaments laborals i convocatòria per a 2022, el règim de les quals va ser comunicat a la Comissió Europea i es va registrar amb el número SA.103116, d'acord amb el detall següent:  
a) Les ajudes a projectes d'inserció laboral en CEE per al finançament parcial dels costos salarials del personal amb diversitat funcional o discapacitat: s'amplia la dotació en 21.956.163,00 ?, finançada amb càrrec al capítol 4, del subprograma 322.51, codi línia S8000000, amb fons provinents del SEPE, amb el que la dotació per a aquestes ajudes aconsegueix un import màxim de 30.299.657,00 ?.  
b) Les ajudes a projectes d'inserció laboral en CEE per a finançar els costos indirectes corresponents a l'informe auditor per a la justificació de l'ajuda salarial: s'amplia la dotació en 170.000,00 ?, finançada amb càrrec al capítol 4, del subprograma 322.51, codi línia S8000000, amb fons provinents del SEPE, amb el que la dotació per a aquestes ajudes aconsegueix un import màxim de 570.000,00 ?.  
Després de l'increment, la dotació per a l'exercici 2022, per a les ajudes regulades en el Decret 44/2022, de 22 d'abril, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEE) i enclavaments laborals i convocatòria per a 2022, aconsegueix un import global màxim de 96.212.466,00 ?.  
El present decret produirà efectes l'endemà de la publicació en el Diari Oficial de la Generalitat Valenciana.  
  
Contra aquest decret, que esgota la via administrativa, podrà interposar-se recurs contenciós administratiu en el termini de dos mesos, a comptar de l'endemà de la publicació, davant la sala contenciosa administrativa del Tribunal Superior de Justícia, d'acord amb el que s'estableix en l'article 10 de la Llei 29/1998, de 13 de juliol, reguladora de la jurisdicció contenciosa administrativa; o potestativament, recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les interessades puguen presentar qualsevol altre recurs que estimen pertinent.  
  
València, 28 d'octubre  
  
El president de la Generalitat,  
XIMO PUIG I FERRER  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ